Μάθημα στην αυλή του σχολείου μας.

Το καλοκαίρι πλησιάζει και οι μαθητές του **Δημοτικού Σχολείου Εξωμβούργου Τήνου** δεν κρατιούνται μέσα στις τάξεις… γι’ αυτό και δημιουργήσαμε μια υπαίθρια τάξη στο καταπράσινο προαύλιο χώρο του σχολείου μας.

Μέσα στη φύση και κάτω από το άπλετο φως του ήλιου μαθητές και εκπαιδευτικοί έστησαν την τάξη τους και το μάθημα ξεκίνησε!!! Δημιούργησαν ένα περιβάλλον για διδασκαλία, που δεν έχει τίποτα να ζηλέψει από την σχολική αίθουσα. Κάτω από την σκιά των δέντρων, οι μαθητές είναι χαρούμενοι και απολαμβάνουν τη μαθησιακή διαδικασία, καθώς τα παιδιά αντιλαμβάνονται τον κόσμο με τις αισθήσεις τους. Αισθάνονται όμορφα και ασφαλή όταν μαθητεύουν και μεγαλώνουν σ΄ ένα άνετο, ευχάριστο και χαρούμενο περιβάλλον.

Κάθε μέρα, κάθε τάξη κάνει μάθημα στην ύπαιθρο. Μικροί και μεγάλοι περιμένουν με ανυπομονησία να έρθει η σειρά τους. Το πρόγραμμα **«Μαθαίνω στη Φύση»** έχει θετικά αποτελέσματα τόσο στην επίδοση, όσο και στην διάθεση των μαθητών.

Μικροί και μεγάλοι απολαμβάνουν καθημερινά ένα διαφορετικό μάθημα με χαμόγελα, αφού η φύση πάντα μας φτιάχνει τη διάθεση!!!